Linth

Linth var også navnet på en sveitsisk kanton.

Linth er en elv i de sveitsiske kantonene Glarus, St. Gallen og Schwyz. Den har sin kilde i Glarus-Alpene og munner ut i Zürichsee. Opprinnelig rant den forbi Walensee og tok opp dennes avløp (Maag) før Zürichsee. På grunn av stadige oversvømmelser ble imidlertid Linth regulert mellom 1806 og 1816. Siden den gang munner Linth (under navnet Escherkanal) ut i Walensee, hvorfra den fortsetter (som Linthkanal) til Zürichsee. Når elven forlater Zürichsee, har den skiftet navn til Limmat, som er en bielv til Aare.

Kategori:Elver i Sveits
Kategori:Aares vassdragsområde